ai4bharat/Pralekha huggingface dataset:
জলসম্পদমন্ত্রক
প্রধানমন্ত্রী নরেন্দ্র মোদী আগামী ১৭ ফেব্রুয়ারি পাটনা রিভারফ্রন্ট জনসাধারণের উদ্দেশে উৎসর্গ করবেন
নয়াদিল্লি, ১৫ ফেব্রুয়ারি, ২০১৯
নির্মল গঙ্গা প্রকল্পের এক গুরুত্বপূর্ণ পদক্ষেপ হিসাবে প্রধানমন্ত্রী নরেন্দ্র মোদী বিহারের চারটি শহরে জল নিকাশী পরিকাঠামোর ভিত্তিপ্রস্তর স্হাপন করবেন। এগুলি হল- পাটনার কারমালিচক, বাড়, সুলতানগঞ্জ এবং নওগুছিয়া। এছাড়া প্রধানমন্ত্রী পাটনায় গঙ্গা নদীর তীরবর্তী ১৬টি ঘাট, একটি শ্মশান, ৪.৯ কিলোমিটার তীরবর্তী প্রশস্ত রাস্তা, গোষ্ঠী তথা সাংস্কৃতিক কেন্দ্র, এবং অডিও ভিস্যুয়াল সেন্টার ও পরিবেশ কেন্দ্র সম্বলিত রিফারফ্রন্ট প্রকল্পের উদ্বোধন করবেন। ২৪৩.২৭ কোটি টাকা ব্যয়ে এই প্রকল্প রূপায়ণ করা হয়েছে। সকাল ১১টায় বেগুসরাই-এ এই উদ্বোধনী অনুষ্ঠানের আয়োজন করা হবে।
এছাড়া রাজ্যের ৪টি শহরে নিকাশী নর্দমা নির্মাণের যে ভিত্তিপ্রস্তর তিনি স্হাপন করবেন তার জন্য ৪৫২.২৪ কোটি টাকা ব্যয় করা হবে এবং এরফলে দৈনিক ৬.৭ কোটি লিটার নর্দমার জল গঙ্গায় মিশে যাওয়া আটকানো সম্ভব হবে।
CG/PB/NS
(Visitor Counter : 118
পেট্রোলিয়ামওপ্রাকৃতিকগ্যাসমন্ত্রক
রাষ্ট্রায়ত্ত ইন্ডিয়ান অয়েল দেশের তৃতীয় শক্তিশালী ব্র্যান্ড
কলকাতা, ২৫ জুলাই, ২০১৯
রাষ্ট্রায়ত্ত ইন্ডিয়ান অয়েল সাম্প্রতিক এক সমীক্ষায় দেশে তৃতীয় শক্তিশালী ব্র্যান্ডের স্বীকৃতি পেয়েছে। লন্ডন-ভিত্তিক ব্যবসায়িক মূল্যায়ন ও কৌশল প্রণয়ন সংক্রান্ত নিরপেক্ষ সংস্থা ব্র্যান্ড ফিনান্স সম্প্রতি দেশে কর্পোরেট সংস্থাগুলিকে নিয়ে এক সমীক্ষা চালায়। এই সমীক্ষার ফলাফলের ভিত্তিতে রাষ্ট্রায়ত্ত সংস্থাটি তৃতীয় স্থান অর্জন করেছে। কর্পোরেট সংস্থার বিপণনগত বিনিয়োগ, স্কেটহোল্ডার ইক্যুয়িটি এবং ব্যবসায়িক কাজকর্মের নিরীখে সমীক্ষা চালানো হয়। ব্র্যান্ড স্ট্রেন্থ সূচক অনুযায়ী রাষ্ট্রায়ত্ত ইন্ডিয়ান অয়েল ১০০’র মধ্যে ৮৪.৬ স্কোর করেছে। এই সাফল্যই ভারতে তেল ও প্রাকৃতিক গ্যাস বিপণনের ক্ষেত্রে সংস্থাটিকে শক্তিশালী ব্র্যান্ডে পরিণত করেছে। উল্লেখ করা যেতে পারে, গত বছর যে সমীক্ষা প্রকাশিত হয়েছিল, সেখানে ইন্ডিয়ান অয়েলের স্কোর ছিল ৭৭.২।
দেশের আর্থ-সামাজিক উন্নয়নকে এগিয়ে নিয়ে যেতে ইন্ডিয়ান অয়েল সর্বদাই গুরুত্বপূর্ণ ভূমিকা পালন করে আসছে। সংস্থার কর্মী সংখ্যা ৩৩ হাজারেরও বেশি। পেট্রোজাত পণ্যের শোধন এবং বিপণনের ক্ষেত্রে দেশকে আত্মনির্ভর এবং দেশের শক্তি নিরাপত্তা সুনিশ্চিত করতে বিগত ছয় দশক ধরে এই সংস্থাটি লক্ষ লক্ষ মানুষের সেবায় নিয়োজিত। সংস্থার বিপুল সংখ্যক কর্মী ছাড়াও একাধিক পরিশোধনাগার, পেট্রোজাত পণ্যের বন্টন ও বিপণনের প্রয়োজনীয় কাঠামো এবং আধুনিক গবেষণা ও উন্নয়ন কেন্দ্র রয়েছে। দেশের বিভিন্ন জায়গায় ৫০ হাজারেরও বেশি গ্রাহক পরিষেবা কেন্দ্রের মাধ্যমে সংস্থাটি নিরন্তর দেশের অগ্রগতিতে কাজ করে চলেছে। ২০১৮-১৯ - এ সংস্থার বার্ষিক লেনদেনের পরিমাণ ছিল ৬ হাজার ৫ হাজার ৯২৪ কোটি টাকা এবং মুনাফার পরিমাণ দাঁড়ায় ১৬ হাজার ৮৯৪ কোটি টাকা।
লন্ডন-ভিত্তিক বাণিজ্যিক মূল্যায়ন ও কৌশল প্রণয়ন সংক্রান্ত ব্র্যান্ড ফিনান্স সংস্থাটি ভারতীয় সংস্থাগুলিকে নিয়ে প্রতি বছর সমীক্ষা চালিয়ে থাকে। সংস্থাটি প্রতি বছর বিশ্বের ৫ হাজার বড় সংস্থার আর্থিক অবস্থা মূল্যায়ন করে থাকে। ২০১৯ – এ সংস্থার পক্ষ থেকে ভারতের ১০০টি সংস্থাকে নিয়ে সমীক্ষা চালায় এবং তাদের মূল্যায়ন নিরূপণ করে। এই মূল্যায়নের ভিত্তিতেই রাষ্ট্রায়ত্ত ইন্ডিয়ান অয়েলকে তৃতীয় শক্তিশালী ব্র্যান্ডের মর্যাদা দেওয়া হয়েছে।
CG/BD/SB
(Visitor Counter : 77
রেলমন্ত্রক
যাত্রিবাহী ট্রেন পরিষেবা বাতিলের সময়সীমা বাড়ানো হলো
নতুন দিল্লি, ২ মে, ২০২০
কোভিড-19 সংক্রমণের প্রেক্ষিতে সাবধানতা অবলম্বন করে আগামী ১৭ই মে ২০২০ পর্যন্ত যাত্রিবাহী ট্রেন পরিষেবা বাতিলের সিদ্ধান্ত নেওয়া হয়েছে।
তবে অন্যত্র আটকে পড়া পরিযায়ী শ্রমিক,তীর্থ যাত্রী,পর্যটক,ছাত্রছাত্রী সহ অন্যান্য যাত্রীদের জন্য শ্রমিক স্পেশাল ট্রেন পরিষেবা অব্যাহত থাকছে। কেন্দ্রীয় স্বরাষ্ট্র মন্ত্রকের নির্দেশিকা মেনে রাজ্য সরকারের প্রয়োজন মেনে এই পরিষেবা দেওয়া হবে।
বর্তমানে পার্সেল এবং মালবাহী ট্রেন পরিষেবা চালু রয়েছে।
(CG/PPM
পরিবেশওঅরণ্যমন্ত্রক
সিওপি-২৭-এ ভারতের জাতীয় বিবৃতি
নয়াদিল্লি, ১৫ নভেম্বর ২০২২
সিওপি-২৭-এ আজ কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভূপেন্দর যাদব ভারতের জাতীয় বিবৃতি প্রদান করেছেন।
“মাননীয়গণ,
সিওপি-২৭-এর সভাপতিত্বকারী এবং আয়োজক রাষ্ট্র মিশরকে তাদের অপরিমেয় প্রচেষ্টা এবং অসাধারণ আতিথেয়তার জন্য প্রথমেই আমি আমার কৃতজ্ঞতা জানাই।
এক বছর পূর্বে গ্লাসগো-তে বিজ্ঞানের আবেদনে সাড়া দিয়ে গুরুত্বপূর্ণ সঙ্কল্প এবং দায়বদ্ধতা নিয়ে আমরা এগিয়ে এসেছি।
এ বছর শর্ম আল-শেখ-এ আয়োজিত এই সম্মেলন আমাদের কাছে কাজ করে দেখানোর একটি মঞ্চ এবং মিশরের সভাপতিত্ব যথাযথভাবে এই সিওপি সম্মেলনকে দায়বদ্ধতা রূপায়ণের ক্ষেত্র হিসেবে নির্বাচিত করেছে।
মাননীয়গণ,
২০৭০-এর মধ্যে কার্বন নিঃসরণ শূন্যে নামিয়ে আনার ভারতের লক্ষ্যের কথা আমাদের মাননীয় প্রধানমন্ত্রী শ্রী নরেন্দ্র মোদী গ্লাসগো-তে ঘোষণা করেছিলেন। এক বছরের মধ্যে ভারত কার্বন নিঃসরণ নিম্নমুখী করার কৌশলগত দিক নিয়ে দীর্ঘমেয়াদি কর্মসূচি উপস্থাপন করেছে যাতে মূল আর্থিক ক্ষেত্রগুলিতে তা কমিয়ে আনার পন্থাপদ্ধতির উল্লেখ রয়েছে।
২০৩০ সালের মধ্যে জলবায়ু সংক্রান্ত লক্ষ্যের বিষয়ে সাড়া দিয়ে ২০২২-এর আগস্টে ভারত জাতীয়ভাবে নির্ধারিত অবদানগুলিকে আধুনিক করে তুলেছে। পুনর্নবীকরণযোগ্য শক্তি, ই-মোবিলিটি, ইথানল মিশ্রিত জ্বালানি এবং বিকল্প শক্তিসূত্র হিসেবে গ্রিন হাইড্রোজেনের ক্ষেত্রে সুদূরপ্রসারী নতুন উদ্যোগের পথে আমরা পা বাড়িয়েছি।
ভারতের দ্বারা সূচিত এবং লালিত আন্তর্জাতিক সৌর জোট এবং বিপর্যয় নিরোধক পরিকাঠামোর ক্ষেত্রে সমাধান-নির্ভর জোট-এর ক্ষেত্রে আন্তর্জাতিক সহযোগিতার প্রসার লাভের দিকে আমরা আগ্রহী।
এটি হল বিশ্বের মঙ্গলের জন্য আমাদের যৌথ কর্মপ্রচেষ্টার প্রমাণস্বরূপ।
সারা বিশ্বে সার্বিক কার্বন নিঃসরণের ক্ষেত্রে যেখানে ভারতের অংশ ৪ শতাংশেরও নিচে এবং বার্ষিক মাথাপিছু নিঃসরণ বিশ্ব গড়ের প্রায় এক-তৃতীয়াংশ, এই বাস্তব পরিস্থিতি সত্ত্বেও ১৩০ কোটি জনসংখ্যাবিশিষ্ট দেশ ভারত কার্বন নিঃসরণ আরও কমিয়ে আনার ক্ষেত্রে নানাবিধ প্রচেষ্টা চালিয়ে যাচ্ছে।
নিরাপদ পৃথিবীর স্বার্থে ভারতের দৃষ্টিকোণ এক কথায় বর্ণনীয় – লাইফস্টাইল ফর এনভায়রনমেন্ট বা পরিবেশ-বান্ধব জীবনশৈলী যা আমাদের প্রধানমন্ত্রী সিওপি-২৬-এ আমাদের জাতীয় বার্তায় হিসেবে সামনে রেখেছিলেন। ২০২২-এর ২০ অক্টোবর রাষ্ট্রসঙ্ঘের মহাসচিব মাননীয় আন্তোনিও গুতারেস-এর উপস্থিতিতে প্রধানমন্ত্রী নরেন্দ্র মোদী ‘মিশন লাইফ’-এর সূচনা করেন।
অবিবেচক এবং বিধ্বংসী ভোগের পথ থেকে সুচিন্তিত এবং বিবেচনাধর্মী ব্যবহারিক জীবনশৈলীর পথ গ্রহণের জন্য সারা বিশ্বের দৃষ্টিভঙ্গিগত আমূল পরিবর্তন দরকার। এই গ্রহকে রক্ষা করার দায়িত্ব আমাদের। সুস্থায়ী জীবনশৈলীর মাধ্যমে সম্পদের যথাযথ ব্যবহারের মাধ্যমে বর্জ্যকে যথাসম্ভব কমিয়ে আনার লক্ষ্য আমাদের রাখতে হবে।
ভারত বিশ্বের সর্বাধিক জনবহুল গণতন্ত্র এবং উদীয়মান অর্থনীতির দেশ হিসেবে দৃষ্টান্ত স্থাপনের ক্ষেত্রে অগ্রণী ভূমিকা নিতে চায় এবং ব্যক্তিগত স্তরে, পরিবার এবং গোষ্ঠীগত কর্মপ্রচেষ্টার মধ্য দিয়ে এই ‘মিশন লাইফ’-এর অঙ্গ হিসেবে বিশ্ব সম্প্রদায়কে আমন্ত্রণ জানাতে চায়।
মাননীয়গণ,
‘এক পৃথিবী, এক পরিবার, এক ভবিষ্যৎ’ – এই লক্ষ্যকে সামনে রেখে ২০২৩-এ ভারত জি-২০-র সভাপতিত্ব নিতে চলেছে। মানবতার স্বার্থে নিরাপদ পৃথিবী গড়ে তোলার লক্ষ্যে আমরা যে পথের দিশারি তা কোনো একটি দেশ এককভাবে অর্জন করতে পারে না। এটা এক সম্মিলিত যাত্রা। এই সম্মিলিত যাত্রার মূলমন্ত্র সাম্য এবং জলবায়ুর প্রতি ন্যায়বিচার।
জলবায়ু পরিবর্তনের বিরুদ্ধে আমাদের এই লড়াই সারা বিশ্বকে এক পরিবার হিসেবে গড়ে তুলবে বলেই আমাদের বিশ্বাস।”
PG/AB/DM
(Visitor Counter : 106
কেন্দ্রীয়মন্ত্রিসভা
চণ্ডীগড়ের স্নাতকোত্তর মেডিকেল শিক্ষা ও গবেষণা সংস্থা -কে সারাংপুরে ৫০.৭৬ একর জমি হস্তান্তরের প্রস্তাব কেন্দ্রীয় মন্ত্রিসভায় অনুমোদিত
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে চণ্ডীগড়ের স্নাতকোত্তর মেডিকেল শিক্ষা ও গবেষণা সংস্থা -কে সারাংপুরে ৫০.৭৬ একর জমি হস্তান্তরের প্রস্তাব অনুমোদিত হয়েছে। এর ফলে, পিজিআইএমইআর-এর বহির্বিভাগ পরিচালনের সুবিধা হবে। অন্যদিকে, ক্যান্সার চিকিৎসা সহ যন্ত্রণা নিরোধক চিকিৎসার ব্যবস্থাকে এক ছাতার তলায় নিয়ে আসা সম্ভব হবে। সংস্থার একটি লার্নিং রিসোর্স সেন্টার এবং বহুস্তরীয় পার্কিং ব্যবস্থা গড়ে তোলা হবে এই জায়গায়। এছাড়াও, নতুন বহির্বিভাগ, ট্রমা সেন্টারকে স্থানান্তরের কাজ সম্পন্ন হওয়ার পর সাধারণ মানুষের অস্ত্রোপচারের জন্য অপেক্ষার সময় বহুলাংশে হ্রাস পাবে। অন্যদিকে, খুব দ্রুত জরুরি পরিষেবা প্রদান করা সম্ভব হবে। এর ফলে, সামগ্রিকভাবে চণ্ডীগড়ের স্নাতকোত্তর মেডিকেল শিক্ষা ও গবেষণা সংস্থার রোগী পরিষেবা সহ অন্যান্য কাজের সুবিধা হবে।
CG/PB/DM
(Visitor Counter : 55
বস্ত্রমন্ত্রক
গতবছরের তুলনায় ২০২১-এর এপ্রিল থেকে ডিসেম্বরে বস্ত্রক্ষেত্রে রপ্তানি ৪১ শতাংশ বৃদ্ধি পেয়েছে
নতুন দিল্লি, ১২ জানুয়ারি, ২০২২
বস্ত্রক্ষেত্র নিরন্তর ব্যবসায়িক বৃদ্ধি লক্ষ্য করা গেছে । আমদানির তুলনায় রপ্তানির পরিমাণ বহুগুণ বেড়েছে । ২০২০-২১ অর্থবর্ষে মহামারির কারণে বস্ত্রক্ষেত্রে রপ্তানিতে মন্দা দেখা দেয় । এতে সরবরাহ শৃঙ্খল এবং চাহিদায় ব্যাঘাত ঘটে ।
তবে ২০২১-২২ অর্থবর্ষে এই ক্ষেত্রে পুনরুদ্ধার লক্ষ্য করা গেছে । ২০২১ সালের এপ্রিল থেকে ডিসেম্বরের মধ্যে হস্তশিল্প সহ বস্ত্র এবং পোশাক ক্ষেত্রে রপ্তানির পরিমাণ ছিল ২৯.৮ বিলিয়ন মার্কিন ডলার । গত বছরে এই একই সময় এই রপ্তানির পরিমাণ ছিল ২১.২ বিনিয়ন মার্কিন ডলার । গত বছরের তুলনায় এবছর বস্ত্রক্ষেত্রে রপ্তানির পরিমাণ প্রায় ৪১ শতাংশ বৃদ্ধি পেয়েছে ।
এমনকি প্রাক মহামারির বছরের তুলনায় ২০১৯-২০ অর্থবর্ষে এপ্রিল থেকে ডিসেম্বর পর্যন্ত যে পরিমাণ বস্ত্র, পোশাক সহ হস্তশিল্প রপ্তানি হয়েছিল, তার থেকেও বর্তমান অর্থবর্ষে রপ্তানির পরিমান ১৪.৬ শতাংশ বৃদ্ধি পেয়েছে । সরকার বস্ত্র ক্ষেত্র এবং হস্তশিল্প সহ পোশাকের জন্য ৪৪ বিলিয়ন মার্কিন ডলার মূল্যের রপ্তানির লক্ষ্য নির্ধারণ করেছে । এরমধ্যে এই লক্ষ্যমাত্রার প্রায় ৬৮ শতাংশই পূরণ হয়েছে । তাই চলতি অর্থবর্ষের শেষ ত্রৈমাসিকে এই রপ্তানির পরিমাণ নির্ধারিত লক্ষ্যমাত্রা পূরণ করবে বলে মনে করা হচ্ছে ।
CG/SS/RAB
(Visitor Counter : 124
রাষ্ট্রপতিরসচিবালয়
রাষ্ট্রপতি ২০২১ – এর সাহসিকতা পুরস্কার প্রদান করেছেন
নয়াদিল্লি, ২৩ নভেম্বর, ২০২১
রাষ্ট্রপতি শ্রী রাম নাথ কোবিন্দ আজ সকালে রাষ্ট্রপতি ভবনে প্রথম পর্বের সেনা বিভূষণ অনুষ্ঠানে সাহসিকতা ও বিশিষ্ট সেবার জন্য পুরস্কার প্রদান করেছেন। আজ সন্ধ্যায় দ্বিতীয় পর্বে ওপর একটি অনুষ্ঠানে এই পুরস্কার প্রদান করা হবে। পুরস্কার-প্রাপকদের তালিকা এই লিঙ্কে দেওয়া রয়েছে
- https://static.pib.gov.in/WriteReadData/specificdocs/documents/2021/nov/doc2021112301.pdf.
CG/SS/SB
(Visitor Counter : 84
প্রধানমন্ত্রীরদপ্তর
পশ্চিমবঙ্গের বিভিন্ন স্থানে বজ্রাঘাতে মৃত্যুর ঘটনায় প্রধানমন্ত্রীর শোক প্রকাশ, এককালীন ক্ষতিপূরণের ঘোষণা
নয়াদিল্লী, ৭ জুন, ২০২১
প্রধানমন্ত্রী শ্রী নরেন্দ্র মোদী পশ্চিমবঙ্গের বিভিন্ন স্থানে বজ্রাঘাতে মৃত্যুর ঘটনায় গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, ‘পশ্চিমবঙ্গের বিভিন্ন স্থানে বজ্রাঘাতে মৃতদের পরিবারের প্রতি সমবেদনা জানাই। আহতরা দ্রুত আরোগ্য লাভ করুন।’
প্রধানমন্ত্রী মৃতদের পরিবারকে প্রধানমন্ত্রী জাতীয় বিপর্যয় তহবিল থেকে ২ লক্ষ টাকা এককালীন ক্ষতিপূরণ দানের সিদ্ধান্তকে অনুমোদন দিয়েছেন। আহতদের ৫০ হাজার টাকা করে দেওয়া হবে।
CG/CB/NS
(Visitor Counter : 121
জলসম্পদমন্ত্রক
জলসম্পদের সঠিক পরিকল্পনা ও ব্যবস্থাপনার ওপর জোর দিলেন কেন্দ্রীয় জলসম্পদ মন্ত্রী
দেশে জলের কোন অভাব নেই। কিন্তু আমাদের এই মুহূর্তে যা প্রয়োজন তা হল জলসম্পদের সঠিক পরিকল্পনা ও ব্যবস্থাপনাকে আরও উন্নত করে তোলা।
নয়াদিল্লিতে আয়োজিত এক অনুষ্ঠানে নাবার্ড প্রকাশিত ‘ভারতের প্রধান প্রধান ফসল উৎপাদন এবং জলের উৎপাদনশীলতার মানচিত্র’ শীর্ষক একটি গ্রন্থের আনুষ্ঠানিক প্রকাশ উপলক্ষে আজ একথা বলেন কেন্দ্রীয় জলসম্পদ, নদী বিকাশ ও গঙ্গার পুনরুজ্জীবন, জাহাজ চলাচল, সড়ক পরিবহণ ও মহাসড়ক দপ্তরের মন্ত্রী শ্রী নীতিন গড়করি। তিনি জানান যে জলসম্পদের উন্নততর ব্যবস্থাপনার লক্ষ্যে তাঁর মন্ত্রক তথা কেন্দ্রীয় সরকার উদ্ভাবনমূলক পন্থাপদ্ধতির কথা চিন্তা করছে। তুতিকোরিন, পারাদীপ এবং কান্দলায় তিনটি প্রকল্প রূপায়ণের প্রস্তাবও বর্তমানে বিবেচনাধীন রয়েছে। এই প্রকল্পগুলিতে জলকে লবণমুক্ত করে সেচ এবং অন্যান্য কাজে ব্যবহারের উপযোগী করে তোলা হবে।
শ্রী গড়করি বলেন, বড় বড় ক্যানেল নির্মাণের পরিবর্তে পাইপলাইন বসানোর কাজকে বর্তমানে উৎসাহিত করা হচ্ছে। কারণ, পাইপলাইনের মাধ্যমে সরবরাহকৃত জল এবং ‘বিন্দু বিন্দু সেচ ব্যবস্থা’ নিশ্চিতভাবেই জল সংরক্ষণকে নিশ্চিত করবে। শস্য উৎপাদনের আগে মাটির স্বাস্থ্য পরীক্ষার মতো জলের গুণমান পরীক্ষার ওপরও বিশেষ জোর দেন তিনি। কারণ, এর ফলে শস্যের ফলন বৃদ্ধির পাশাপাশি জলের অপচয়ও বহুলাংশে হ্রাস পাবে। প্রতিটি কৃষি জমিতে জলের যোগান নিশ্চিত করা এবং জলবিন্দু প্রতি অধিকতর শস্য ফলনের লক্ষ্যে সরকার অঙ্গীকারবদ্ধ বলে জানান কেন্দ্রীয় জলসম্পদ মন্ত্রী।
অনুষ্ঠানে বক্তব্য রাখেন কেন্দ্রীয় জলসম্পদ, নদী বিকাশ এবং গঙ্গার পুনরুজ্জীবন মন্ত্রকের সচিব শ্রী ইউ পি সিংহও। জল সংরক্ষণের লক্ষ্যে স্বল্পমেয়াদি ব্যবস্থা গ্রহণের ওপর জোর দেন তিনি।
বিশিষ্ট কৃষি অর্থনীতিবিদ ডঃ অশোক গুলাটির নেতৃত্বে একটি বিশেষ টিমের সমীক্ষার ভিত্তিতে রচিত ‘ভারতের প্রধান প্রধান ফসল উৎপাদন এবং জলের উৎপাদনশীলতার মানচিত্র’ বইটিতে চাল, গম, ভুট্টা, ডালশস্য, তৈলবীজ, আখ, তুলো এবং আলুর মতো মোট ১০টি প্রধান প্রধান উৎপাদিত পণ্যের কৃষি প্রক্রিয়ায় জলসম্পদের যোগান ও গুরুত্বের বিষয়টি ব্যাখ্যা করা হয়েছে।
(Visitor Counter : 112
রাষ্ট্রপতিরসচিবালয়
আর্মি গার্ড ব্যাটেলিয়নের আনুষ্ঠানিক দায়িত্ব হস্তান্তর অনুষ্ঠানে রাষ্ট্রপতি
নয়াদিল্লী, ২৮ নভেম্বর, ২০২০
রাষ্ট্রপতি শ্রী রামনাথ কোবিন্দ আজ  রাষ্ট্রপতি ভবনে আর্মি গার্ড ব্যাটেলিয়নের আনুষ্ঠানিক দায়িত্ব হস্তান্তর অনুষ্ঠানে উপস্থিত ছিলেন। সেনাবাহিনীর গার্ড ব্যাটেলিয়ন হিসেবে ফাস্ট গোর্খা রাইফেল্সের সাড়ে তিন বছরের মেয়াদ শেষে আজ ষষ্ঠ শিখ রেজিমেন্ট আনুষ্ঠানিকভাবে গার্ড ব্যাটেলিয়নের দায়িত্ব গ্রহণ করেছে।
সেনাবাহিনীর বিভিন্ন পদাতিক ইউনিট রাষ্ট্রপতি ভবনে আনুষ্ঠানিকভাবে সেনারক্ষী হিসেবে দায়িত্ব পালন করে। এছাড়াও আর্মি গার্ড ব্যাটেলিয়ন একাধিক গুরুত্বপূর্ণ অনুষ্ঠানের আয়োজন করে থাকে। এরমধ্যে রয়েছে রাষ্ট্রপতি ভবনে আগত বিশিষ্ট অতিথিদের গার্ড অফ অনার সহ প্রজাতন্ত্র দিসবের কুচকাওয়াজ, স্বাধীনতা দিবসের কুচকাওয়াজ প্রভৃতি।
ফাস্ট গোর্খা রাইফেল্সের পঞ্চম ব্যাটেলিয়নের কমান্ডিং অফিসার এবং শিখ রেজিমেন্টের ষষ্ঠ ব্যাটেলিয়নের কমান্ডিং আধিকারিকরা আজ রাষ্ট্রপতির সঙ্গে মিলিত হবেন। রাষ্ট্রপতি ফাস্ট গোর্খা রাইফেল্সের আর্মি গার্ড হিসেবে মেয়াদ শেষ হওয়া পঞ্চম ব্যাটেলিয়নের সেনানীদের সঙ্গেও মতবিনিময় করবেন।
প্রধানমন্ত্রীরদপ্তর
প্রধানমন্ত্রীর গোয়ালিয়রের সড়ক দুর্ঘটনায় ক্ষতিগ্রস্তদের জন্য এককালীন সাহায্য অনুমোদন
নতুনদিল্লি, ২৩শে মার্চ, ২০২১
প্রধানমন্ত্রী শ্রী নরেন্দ্র মোদী মধ্যপ্রদেশের গোয়ালিয়রে সড়ক দুর্ঘটনায় নিহতদের নিকটাত্মীয়কে প্রধানমন্ত্রী জাতীয় ত্রাণ তহবিল থেকে এককালীন ২ লক্ষ টাকা ক্ষতিপূরণ দেবার প্রস্তাব অনুমোদন করেছেন।
তিনি গুরুতর আহতদের ৫০০০০ টাকা সাহায্যের প্রস্তাবও অনুমোদন করেছেন।
ভূ-বিজ্ঞানমন্ত্রক
ভারতের উত্তর-পূর্ব ভাগে ২৯ মার্চ থেকে ১ এপ্রিল পর্যন্ত অতি বৃষ্টির পূর্বাভাস
নতুন দিল্লি, ২৯ মার্চ, ২০২১
বঙ্গোপসাগরের দক্ষিণ- পশ্চিমে শক্তিশালী নিম্নচাপের প্রভাবে উত্তর-পূর্ব ভারতের বেশ কিছু স্থানে ২৯ মার্চ থেকে কয়েকদিন বজ্রবিদ্যুৎ সহ অতি ভারী বৃষ্টির পূর্বাভাস দেওয়া হয়েছে। এই বৃষ্টির পরিমাণ সর্বাধিক হবে ৩০ এবং ৩১ মার্চ। বিক্ষিপ্তভাবে বেশ কয়েকটি স্থানে বৃষ্টি হবে ২৯ মার্চ এবং ১ এপ্রিল।বিশেষত উত্তর-পূর্ব ভারতের আসাম, মেঘালয়, ত্রিপুরা এবং মিজোরামে এই ভারী এবং অতি ভারী বৃষ্টির পূর্বাভাস দেওয়া হয়েছে। এর পাশাপাশি, আগামী ১ এপ্রিল অরুণাচল প্রদেশ ভারী বৃষ্টির পূর্বাভাস দেওয়া হয়েছে।
আবহাওয়ার পূর্বাভাসে আরও জানানো হয়েছে যে, দক্ষিণ আসাম, মেঘালয়, ত্রিপুরা ও মিজোরামে আগামী ৩০ মার্চ থেকে ১ এপ্রিল পর্যন্ত কয়েকটি স্থানে ভূমিধস এবং নিচু এলাকাগুলি প্লাবিত হওয়ার সম্ভাবনা রয়েছে।
আসাম ও মেঘালয়ে ২৯ মার্চ বজ্রবিদ্যুৎ সহ বৃষ্টি, ঘন্টায় ৩০ থেকে ৪০ কিলোমিটার বেগে ঝোড়ো হাওয়ায় সম্ভাবনা রয়েছে।বিচ্ছিন্নভাবে বৃষ্টি ও ঝড়ের সম্ভাবনা রয়েছে দক্ষিণ আসামে। এছাড়া, নাগাল্যান্ড, মণিপুর, মিজোরাম এবং ত্রিপুরায় ২৯ মার্চ ঝড়ো হাওয়া সহ ভারী বৃষ্টির সম্ভাবনা আছে। আগামী ৩০ মার্চ থেকে ১ এপ্রিল পর্যন্ত এইসব রাজ্যগুলিতে বজ্রবিদ্যুৎ সহ বৃষ্টির পরিমাণ বাড়বে। সঙ্গে ঝড়ো বাতাস এবং জলপ্রপাতের সম্ভাবনা রয়েছে। আগামী ২ এপ্রিল আসাম, মেঘালয়, নাগাল্যান্ড, মণিপুর, মিজোরাম এবং ত্রিপুরার কয়েকটি জায়গায় বৃষ্টির পূর্বাভাস রয়েছে। অরুণাচল প্রদেশে ২৯ মার্চ থেকে ১ এপ্রিল পর্যন্ত বেশ কিছু স্থানে বিক্ষিপ্তভাবে বজ্রপাত সহ বৃষ্টির পূর্বাভাস রয়েছে।
প্রধানমন্ত্রীরদপ্তর
২৬ জুনের ‘মন কি বাত’ অনুষ্ঠানকে ভিত্তি করে এক ক্যুইজ প্রতিযোগিতার আয়োজন : এই প্রতিযোগিতায় অংশগ্রহণ করার জন্য সকলকে আহ্বান জানালেন প্রধানমন্ত্রী
নয়াদিল্লি, ২৯ জুন, ২০২২
গত ২৬ জুনের ‘মন কি বাত’ অনুষ্ঠানকে ভিত্তি করে এক ক্যুইজ প্রতিযোগিতার আয়োজন করা হয়েছে ‘নমো অ্যাপ’-এ। এই ক্যুইজে অংশগ্রহণ করার জন্য সকলকে আহ্বান জানিয়েছেন প্রধানমন্ত্রী।
এক ট্যুইট বার্তায় তিনি বলেছেন – “এ মাসের ‘মন কি বাত’ অনুষ্ঠানে মহাকাশ গবেষণা ক্ষেত্রে ভারতের অগ্রগতি, ‘বর্জ্যকে সম্পদ’-এ রূপান্তরের জন্য সমবেত প্রচেষ্টা, দেশের ক্রীড়াবিদদের সাফল্য এবং অন্যান্য আরও অনেক বিষয়ের উল্লেখ রয়েছে। ঐ অনুষ্ঠানকে ভিত্তি করে ‘নমো অ্যাপ’-এ একটি ক্যুইজেরও আয়োজন করা হয়েছে। আপনারা সকলে তাতে অংশগ্রহণ করুন।”
PG/SKD/DM/
(
আয়ুষ
'আমার জীবন, আমার যোগ’ ভিডিও ব্লগিং প্রতিযোগিতার ভিডিও জমা দেওয়ার সময়সীমা ২১ জুন পর্যন্ত বাড়ানো হয়েছে
নতুন দিল্লি, ১৩ জুন, ২০২০
প্রধানমন্ত্রী শ্রী নরেন্দ্র মোদী সম্প্রতি 'আমার জীবন, আমার যোগ’ শীর্ষক ভিডিও ব্লগিং প্রতিযোগিতার কথা ঘোষণা করেছিলেন। এই ভিডিও ব্লগিং প্রতিযোগিতায় ভিডিও জমা দেওয়ার সময়সীমা ২১ জুন পর্যন্ত বাড়ানো হয়েছে।ষষ্ঠ আন্তর্জাতিক যোগ দিবস উপলক্ষে আয়ুষ মন্ত্রক এবং ভারতীয় সাংস্কৃতিক সম্পর্ক পর্ষদ  যৌথভাবে ডিজিটাল প্ল্যাটফর্মে এই বৈশ্বিক প্রতিযোগিতাটি আয়োজন করেছে।
এর আগে, প্রতিযোগিতার জন্য ভিডিও জমা দেওয়ার শেষ তারিখ ছিল ১৫ই জুন ।কিন্তু ভারতের বিভিন্ন প্রান্ত এবং একাধিক দেশের কাছ থেকে এই তারিখটি বাড়ানোর জন্য অনুরোধ জানানো হয়েছিল, যাতে যোগের সঙ্গে যুক্ত সংগঠনগুলি ভিডিও তৈরি করতে আরও সময় পায়। তাই আয়ুষ মন্ত্রক এবং আইসিসিআর যৌথভাবে ২১ শে জুন "আন্তর্জাতিক যোগ দিবস"এর দিন পর্যন্ত এই ভিডিও জমা দেওয়ার সময়সীমা বাড়ানোর সিদ্ধান্ত নিয়েছে।
প্রধানমন্ত্রী গত ৩১শে মে জাতির উদ্দেশ্যে তাঁর মন কি বাতের ভাষণে ‘আমার জীবন, আমার যোগ’ শীর্ষক ভিডিও ব্লগিং প্রতিযোগিতায় অংশ নেওয়ার জন্য সকলকে আহ্বান জানিয়েছিলেন।এই প্রতিযোগিতায় মূল লক্ষ্য হল, ব্যক্তির জীবনে যোগের প্রভাবে কি পরিবর্তন এসেছে তা তুলে ধরা এবং ষষ্ঠ আন্তর্জাতিক যোগ দিবসে সক্রিয় অংশগ্রহণ।
প্রতিযোগিতায় অংশগ্রহণকারীদের, কীভাবে যোগের অনুশীলনগুলি তাদের জীবনে প্রভাব ফেলেছে সে সম্পর্কে একটি ছোট ভিডিও বার্তা সহ ৩ মিনিটে ৩টি যোগের অনুশীলনের  ভিডিও আপলোড করতে হবে। ভিডিওটি ফেসবুক, ট্যুইটার, ইনস্টাগ্রাম বা মাইগভ প্ল্যাটফর্মে # মাই লাইফ মাই যোগা ইন্ডিয়া'তে আপলোড করা যেতে পারে।আয়ুষ মন্ত্রকের যোগ পোর্টাল https://yoga.ayush.gov.in/yoga/ তে বিস্তারিত তথ্য পাওয়া যাবে।
প্রতিযোগিতা দুটি পর্যায়ে ভাগ করা হয়েছে। প্রথম পর্যায়টি হল দেশ-ভিত্তিক ভিডিও ব্লগিং প্রতিযোগিতা। এখানে দেশর মধ্যে থেকে বিজয়ীদের বাছাই করা হবে। দ্বিতীয় পর্যায়ে, বিজয়ীদের বিভিন্ন দেশ থেকে নির্বাচিত করা হবে।
এই প্রতিযোগিতায় ১৮ বছরের কম বয়সী যুবক যুবতী, ১৮ বছরের উপরে প্রাপ্তবয়স্ক এবং যোগ পেশার সঙ্গে যুক্ত পুরুষ ও মহিলাদের জন্য মোট ৩টি বিভাগ রয়েছে।প্রতিযোগিতায় প্রথম পর্যায়ে ভারতীয় প্রতিযোগীদের জন্য, প্রথম, দ্বিতীয় ও তৃতীয় স্থানাধিকারীকে যথাক্রমে ১ লক্ষ, ৫০হাজার এবং ২৫ হাজার টাকা নগদ পুরস্কার প্রদান করা হবে। প্রতিযোগিতায় দ্বিতীয় পর্যায়ে, বিদেশি প্রতিযোগিদের প্রথম, দ্বিতীয় ও তৃতীয় স্থানাধিকারীকে যথাক্রমে ২৫০০, ১৫০০ এবং ১০০০ মার্কিন ডলার প্রদান করা হবে বলে ঘোষণা করা হয়েছে।
আয়ুষ মন্ত্রক সকলকে বর্ধিত সময়ের সুযোগ গ্রহণ করতে এবং আর দেরি না করে দ্রুত ভিডিও জমা দেওয়ার জন্য আহ্বান জানিয়েছে।
(CG/SS
প্রধানমন্ত্রীরদপ্তর
লালবাহাদুর শাস্ত্রীর জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ২রা অক্টোবর, ২০২০
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী লাল বাহাদুর শাস্ত্রীকে তাঁর জন্মদিনে শ্রদ্ধা জানিয়েছেন।
প্রধানমন্ত্রী বলেছেন, “ লাল বাহাদুর শাস্ত্রী জি ছিলেন বিনম্র ও দৃঢ়চেতা।
তিনি ছিলেন সহজ সরল জীবনযাপনের প্রতীক এবং আমাদের দেশের কল্যাণে তিনি আজীবন কাজ করেছেন।
ভারতের জন্য যা কিছু তিনি করেছেন, সে কথা স্মরণ করে তাঁর জন্মদিনে আমরা তাঁকে কৃতজ্ঞতা জানাই।“
CG/CB
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৬ এপ্রিল, ২০২২
দেশ জুড়ে টিকাকরণ অভিযানে এ পর্যন্ত ১৮৭ কোটি ৯৫ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ১৫ হাজার ৬৩৬।
সুস্পষ্টভাবে করোনায় আক্রান্তের হার ০.০৪ শতাংশ।
জাতীয় স্তরে সুস্থতার হার বর্তমানে ৯৮.৭৫ শতাংশ।
গত ২৪ ঘণ্টায় সুস্থ হয়েছেন ১ হাজার ৯৭০ জন। মোট সুস্থতার সংখ্যা ৪ কোটি ২৫ লক্ষ ২৩ হাজার ৩১১।
সারা দেশে গত ২৪ ঘণ্টায় নতুন করে আক্রান্ত ২ হাজার ৪৮৩ জন।
দৈনিক-ভিত্তিতে আক্রান্তের হার ০.৫৫ শতাংশ।
সাপ্তাহিক-ভিত্তিতে আক্রান্তের হার ০.৫৮ শতাংশ।
এখনও পর্যন্ত নমুনা পরীক্ষা হয়েছে ৮৩ কোটি ৫৪ লক্ষ; গত ২৪ ঘণ্টায় ৪ লক্ষ ৪৯ হাজার ১৯৭টি নমুনা পরীক্ষা হয়েছে।
CG/SS/SB
(
বিজ্ঞানওপ্রযুক্তিমন্ত্রক
সিএনসি মাইক্রো মেশিনের বাণিজ্যিক উৎপাদনের লক্ষ্যে মুম্বাই-ভিত্তিক মেসার্স টিক্যুইটি ভেঞ্চার্স-এর সঙ্গে সিএসআইআর-সিএমইআরআই-এর চুক্তি স্বাক্ষর
কলকাতা, ৪ ডিসেম্বর, ২০১৯
অতিক্ষুদ্র মেশিনের সঙ্গে কম্পিউটার নিউমারিক্যাল নিয়ন্ত্রণ ব্যবস্থা যুক্ত করে সেটি বাণিজ্যিকভাবে বিক্রির উদ্দেশে মুম্বাই-ভিত্তিক মেসার্স টিক্যুইটি ভেঞ্চার্স-এর সঙ্গে বিজ্ঞান ও কারিগরি গবেষণা পর্ষদের অধীনস্ত সেন্ট্রাল মেকানিক্যাল ইঞ্জিনিয়ারিং রিসার্চ ইনস্টিটিউট  একটি চুক্তি স্বাক্ষর করেছে। এই প্রযুক্তি সংস্থার দুর্গাপুরের গবেষণাগারে উদ্ভাবন করা হয়েছে। এই উপলক্ষে সংস্থার নির্দেশক অধ্যাপক হরিশ হিরানি সাংবাদিকদের জানান, এই মেশিনগুলিতে নতুন এই প্রযুক্তি যুক্ত করার ফলে বিদেশ থেকে আমদানিকৃত যন্ত্রের তুলনায় দেশে উৎপাদিত যন্ত্রের দাম অনেক কম হবে। চিকিৎসা সংক্রান্ত নানা যন্ত্রপাতি এবং অলঙ্কার শিল্পে ব্যবহৃত যন্ত্রে এটি ব্যবহার করা যাবে। বিভিন্ন ছাঁচ অথবা ছোট জিনিস উৎপাদনে এই মেশিনগুলি খুবই সহায়ক হবে। দেশীয় প্রযুক্তিতে তৈরি এই স্বয়ংক্রিয় যন্ত্রগুলি ক্ষুদ্র শিল্পের মানোন্নয়ন ঘটাবে এবং এই শিল্পের সঙ্গে যুক্ত পরিবারগুলির জীবনযাপনের মান উন্নত করবে। এছাড়াও, নতুন নতুন কর্মসংস্থানের সুযোগ তৈরি হবে। পাশাপাশি, ‘স্কিল ইন্ডিয়া ইনিশিয়েটিভ’-এর আওতায় ছাত্রছাত্রী এবং ছোট ছোট শিল্পে কর্মরতদের দক্ষতা বিকাশেও এই যন্ত্র সহায়ক হবে।
অধ্যাপক হিরানি জানান, সিএসআইআর-সিএমইআরআই জল বিশুদ্ধ করার একটি নতুন প্রযুক্তি উদ্ভাবন করেছে। এই উদ্ভাবনের ফলে সংস্থার দুর্গাপুর কেন্দ্রে স্বল্প মূল্যের একটি যন্ত্র তৈরি করা সম্ভব হয়েছে। এই যন্ত্রের মাধ্যমে রান্না ও পরিষ্কার করার কাজে ব্যবহৃত জল ছাড়াও পানীয় জলের ক্ষেত্রেও জলে মিশ্রিত লৌহকণিকা পৃথক করা সম্ভব হবে। ত্রিস্তরীয় এই প্রযুক্তির মাধ্যমে প্রতি ঘন্টায় ৩ হাজার লিটার এবং দৈনিক ১৫ হাজার থেকে ১৭ হাজার লিটার জল পরিশোধন সম্ভব হবে।
CG/CB/DM
(Visitor Counter : 45
অর্থমন্ত্রক
বাকি পড়ে থাকা আইজিএসটি রপ্তানিকারীদের ফেরত দিতে বিশেষ অভিযান
কলকাতা, ৫ সেপ্টেম্বর, ২০১৯
রপ্তানির সঙ্গে যুক্ত বাকি পড়ে থাকা আইজিএসটি ফেরত দিতে কলকাতা কাস্টম্স বিভাগ বিশেষ অভিযান চালাচ্ছে। এ ব্যাপারে কাস্টম্স বিভাগের পক্ষ থেকে রপ্তানিকারকদের সঙ্গে ই-মেল, চিঠিপত্র ও টেলিফোন মারফৎ বিভিন্ন ত্রুটি সংশোধনের জন্য যোগাযোগ করা হয়েছে। কেন্দ্রীয় অর্থমন্ত্রী শ্রীমতী নির্মলা সীতারমন বাকি পড়ে থাকা আইজিএসটি রপ্তানিকারীদের ৩০ দিনের মধ্যে ফেরত দিতে যে নির্দেশ দিয়েছেন তার প্রেক্ষিতেই এই উদ্যোগ গ্রহণ করা হয়েছে।
কলকাতা কাস্টম্স বিভাগের পক্ষ থেকে আইজিএসটি ফেরত সংক্রান্ত পড়ে থাকা কয়েকটি বিষয় সম্পর্কে জানানো হয়েছে যে রপ্তানিকারীদের নির্দিষ্ট কিছু ভুলভ্রান্তির জন্যই জিএসটি ফেরত দেওয়া সম্ভব হয়নি। কেন্দ্রীয় অপ্রত্যক্ষ কর পর্ষদ এবং কাস্টম্স বিভাগ জিএসটি ফেরত সংক্রান্ত আবেদনের বিভিন্ন তথ্য বিশ্লেষণ করে কিছু ক্ষেত্রে ভুলভ্রান্তি খুঁজে পেয়েছে। এই ভুলভ্রান্তিগুলি দূর করতে রপ্তানিকারকদের সঙ্গে যোগাযোগ করা হয়েছে। ত্রুটি সংশোধন যাচাইয়ের পরেই প্রাপ্য অর্থ সরাসরি তাদের কাছে পৌঁছে যাবে। উল্লেখ করা যেতে পারে, কলকাতা কাস্টম্স বিভাগের পক্ষ থেকে গত ৮ আগস্ট আইজিএসটি ফেরতের ক্ষেত্রে রপ্তানিকারকদের তথ্যে ত্রুটি থাকায় এক বিজ্ঞপ্তি জারি করে।
বিভাগের পক্ষ থেকে উদ্যোগ গ্রহণের পর আইজিএসটি ফেরত সংক্রান্ত আবেদনপত্র দাখিলের ভালো সাড়া মিলেছে। গত ৩ সেপ্টেম্বর এই অভিযান শুরু হওয়ার প্রথম দিনেই ৬৮টি ক্ষেত্রে আইজিএসটি ফেরতের সমস্যার সমাধান হয়েছে। কলকাতা কাস্টম্স আগস্ট মাসেই আইজিএসটি রিফান্ড বাবদ ১২১ কোটি ৬৪ লক্ষ টাকা দিয়েছে। আইজিএসটি রিফান্ড সংক্রান্ত সমস্যাগুলি সমাধানের জন্য রপ্তানিকারীদের সংশ্লিষ্ট শুল্ক আধিকারিক বা দায়িত্বপ্রাপ্ত আধিকারিকদের সঙ্গে যোগাযোগ করার অনুরোধ জানানো হচ্ছে।
(SSS/BD/DM
রেলমন্ত্রক
এনটিপিসি সিবিটি-১ এর ফলাফল নিয়ে পরীক্ষার্থীদের উৎকণ্ঠা দূর করতে রেল উচ্চস্তরীয় কমিটি গঠন করেছে
পরীক্ষার্থীরা কমিটির কাছে ১৬ই ফেব্রুয়ারির মধ্যে তাঁদের অভিযোগ জমা দিতে পারেন
নতুনদিল্লি, ২৬শে জানুয়ারি, ২০২২
রেলওয়ে রিক্রুট্মেন্ট বোর্ড , কারিগরী নয় এ ধরণের পদ অর্থাৎ নন টেকনিক্যাল পপুলার ক্যাটেগরি -তে কর্মী নিয়োগের জন্য কেন্দ্রীয় স্তরে যে নিয়োগ সংক্রান্ত বিজ্ঞপ্তি বা সেন্ট্রালাইজড এমপ্লয়মেন্ট নোটিফিকেশন  জারি করেছিল, সেই CEN 01/2019 অনুসারে কম্পিউটার ভিত্তিক পরীক্ষার  প্রথম পর্যায় ১৪ ও ১৫ই জানুয়ারি অনুষ্ঠিত হয়। কিন্তু সেই পরীক্ষার ফলাফল নিয়ে পরীক্ষার্থীদের মধ্যে উদ্বেগ ও সংশয় দেখা দিয়েছে। এই কারণে একটি উচ্চস্তরীয় কমিটি গঠন করা হয়েছে, যে কমিটি পুরো বিষয়টি খতিয়ে দেখবে।
পরীক্ষার্থীদের নানা সংশয় দূর করতে কমিটি যে বিষয়গুলি দেখবে এবং এর জন্য যেসব সুপারিশ করেছে, সেগুলি হলঃ-
১। দ্বিতীয় পর্যায়ের সিবিটির জন্য যাঁদের বাছাই করা হয়েছে, তাঁরা যাতে কোনভাবে প্রভাবিত না হন, সেটি নিশ্চিত করে এনটিপিসির CEN 01/2019 এর প্রথম পর্যায়ের সিবিটি-র ফলাফল নির্ধারণের পদ্ধতিগুলি আবারো বিশ্লেষণ করে দেখা হবে।
২। CEN RRC 01/2019 বিজ্ঞপ্তি অনুসারে কিভাবে সিবিটির দ্বিতীয় পর্যায় শুরু হল।
পরীক্ষার্থীরা rrbcommittee@railnet.gov.in ইমেল ঠিকানায় তাঁদের সংশয় ও উদ্বেগের কারণ এবং এর জন্য প্রয়োজনীয় পরামর্শ পাঠাতে পারেন।
পরীক্ষার্থীদের অভিযোগগুলি গ্রহণ করে সেগুলি কমিটির কাছে পাঠাতে আরআরবি-র চেয়ারপার্সনদের বলা হয়েছে । পরীক্ষার্থীদের ১৬ই ফেব্রুয়ারীর মধ্যে তাঁদের উদ্বেগ ও সংশয়ের কারণগুলি জানাতে হবে। এর পর সেগুলি যাচাই করে দেখে চৌঠা মার্চের মধ্যে পরবর্তী সিদ্ধান্ত নিতে হবে।
CEN 01/2019 অনুসারে এনটিপিসির সিবিটির দ্বিতীয় পর্যায় ১৫ই ফেব্রুয়ারি থেকে শুরু হবার কথা ছিল। এ ছাড়াও ২৩শে ফেব্রুয়ারি CEN RRC 01/2019 অনুযায়ী সিবিটির প্রথম পর্যায়ের পরীক্ষা শুরু হবার কথা ছিল । দুটি পরীক্ষাই আপাতত স্থগিত থাকছে।
CG/CB/
(Visitor Counter : 226